Etter andre verdenskrig huset bygningen i mange år Polski Czerwony Krzyż («Polske Røde Kors»). På begynnelsen av det 21. århundre ble bygningen overtatt av Towarzystwo Ubezpieczeń i Reasekuracji Warta («Forsikrings- og Reassuranseselskapet Warta»). Palasset ble da totalrestaurert både inn- og utvendig, samtidig som en moderne bygning ble reist på plassen ved siden av. Renovasjonsarbeidene varte i halvannet år og ble ferdig i 2005. Arbeidet ble verdsatt gjennom en rekke arkitekturkonkurransepriser.